Kjartan Fløgstad

Kjartan Fløgstad (født 7. juni 1944 i Sauda i Rogaland) er en norsk forfatter. Fløgstad studerte arkitektur ved NTH i Trondheim en kort periode. Han skiftet snart til litteratur- og språkvitenskap ved Universitetet i Bergen. Deretter arbeidet han i en periode som industriarbeider i hjembyen og som smører på et norsk lasteskip i ulike deler av verden, spesielt i Latin-Amerika, før han debuterte som lyriker med diktsamlinga Valfart i 1968. Han ble tildelt Nordisk råds litteraturpris i 1978.
Han er far til forfatteren og forlagsredaktør Aslak Nore, født 1978.


== Forfatterskap ==
Fløgstad debuterte som prosaforfatter i 1970 med Den hemmelege jubel. I 1972 kom novellesamlinga Fangliner, der han lar sjøfolk og skiftarbeidere i tungindustrien komme til orde på deres eget språk, og forfatterens marxistiske grunnsyn blir tydelig. Gjennombruddet kom i 1977 med romanen Dalen Portland. Her følger han utviklinga av det norske industrisamfunnet gjennom to generasjoner i etterkrigstida. I Fyr og flamme er det snarere avviklinga av industrisamfunnet som skildres, der siste generasjon mister klassetilhørigheten sin og ender i rastløshet og indre tomhet. 
I romanen Kniven på strupen fra 1991 er hele handlinga lagt til samtida, og romanen er en stram satire over jappetid, urbanisme og postmodernisme. Flere av bøkene hans handler om personer som beveger seg i lovens gråsone eller på andre sida av loven, som «terroristromanen» Fimbul. I tillegg har han skrevet to rene kriminalromaner under pseudonymene K. Villun og K. Villum.
Fløgstad har vært en aktiv kulturdebattant og essayist. På samme vis som romanene demonstrerer essayistikken et tvetydig forhold til norsk industrikultur på den ene sida og internasjonal kulturindustri på den andre. Han har skrevet en biografi om dikteren Claes Gill, reiseskildringer fra Latin-Amerika, om norske utvandrere til Sør-Amerika, og har dessuten gjendikta latinamerikanske lyrikere. Arbeidets lys er en analyse av tungindustrien i Sauda, og Osloprosessen tar for seg spriket mellom hovedstadens sjølforståelse og byens minkende betydning for landets verdiskaping. Med Brennbart kasta han seg inn i debatten om forholdet mellom riksmålsbevegelsen og Nasjonal Samling. I Brennbart viste han at målrørsla ikke samarbeida med Quisling-styret, som mange har trodd. Det gjorde derimot riksmålsbevegelsen, som få har visst. Han angrep historikerne Hans Fredrik Dahl og Lars Roar Langslet for å forfalske språkhistorien. Med romanen Grand Manila grep Fløgstad tilbake til temaer i bøker som Dalen Portland og Fyr og flamme. En av hans siste utgivelser er den essayistiske reisboka Pyramiden. Portrett av ein forlaten utopi, om en nedlagt sovjetisk gruveby på Svalbard.
Fløgstad dyrker en særprega stil i romanene så vel som i sakprosaen; han blander språk fra ulike stilnivåer, leker med ordspill og alluderer til andre tekster og til filmer. Han er en av de fremste representantene for magisk realisme på norsk, og realistiske handlingsforløp slår plutselig over i det fantastiske.Fløgstad ble i 1996 kåret av  Bokklubben Nye Bøker til en av De fire nye store.I mars 2019 meldte Fløgstad seg ut av Den norske forfatterforening etter 50 års medlemskap. Årsaken var at foreningen i 2018 utgav en offisiell beklagelse til 17 forfattere som etter frigjøringen av Norge ble dømt av foreningens selvoppnevnte «æresrett» for deres bånd til okkupasjonsmakten. «Kan jeg være med i en forening som feirer seg selv ved å be antisemitter, holocaustfornektere, krigsprofitører om unnskyldning og som æreskjeller våre kollegaer for æresretten og hele det demokratiske flertallet for å ha utført uhyrligheter og sette en skamplett på foreningen i 1945?»


== Bibliografi ==
Valfart – diktsamling (1968)
Sememoniar – diktsamling (1969)
Den hemmelege jubel – prosa (1970)
Fangliner – noveller (1972)
Dikt i utval av Pablo Neruda – gjendikting (1973)
Litteratur i revolusjonen. Dikt frå Cuba – gjendikting (1973)
Rasmus – roman (1974)
Døden ikke heller – kriminalroman (1975) – under psevdonymet K. Villum
Ein for alle – kriminalroman (1976) – under psevdonymet K. Villun
Dalen Portland – roman (1977)
Fyr og flamme – roman (1980)
Loven vest for Pecos – essays (1981)
U 3 – roman (1983)
Ordlyden – essays (1983)
Det 7. klima – roman (1986)
Tyrannosaurus Text – essays (1988)
Portrett av eit magisk liv. Poeten Claes Gill – biografi (1988)
Arbeidets lys. Tungindustrien i Sauda gjennom 75 år – sakprosa (1990)
Kniven på strupen – roman (1991)
Dikt og spelmannsmusikk 1968-1993 – (1993)
Fimbul – roman (1994)
Pampa Union. Latinamerikanske reiser – reiseskildring (1994)
Ved Roma port – pamflett (1994)
Antipoder – essays (1996)
Kron og mynt – roman 1998)
Dei ytterste ting. Nødvendighetsartiklar – essays (1998)
Eld og vatn. Nordmenn i Sør-Amerika – sakprosa (1999)
Evig varer lengst – skuespill (2000)
Sudamericana – reiseskildring (2000)
Osloprosessen – (2000)
Sudamericana. Latinamerikanske reiser – (2000)
Shanghai Ekspress – reiseskildring (2001)
Paradis på jord – roman (2002)
Hotell Tropical – reiseskildring (2003)
Pablo Neruda: Kapteinens vers – gjendikting (2003)
Brennbart – sakprosa (2004)
Snøhetta: hus som vil meg hysa – sakprosa (2004)
Grand Manila – roman (2006)
Pyramiden, portrett av ein forlaten utopi – essays (2007)
Gi lyd. Tekstar 1968-2008. – I utval ved Agnes Ravatn & Trygve Åslund (2008)
Grense Jakobselv – roman (2009)
Nordaustpassasjen – roman (2012)
Magdalenafjorden – roman (2014)
Dovre faller. Norge 1814-2014 – sakprosa (2014)
Etter i saumane – sakprosa (2016)
Trans-Sovjet ekspress – sakprosa (2017)
Sandharpesongar – sanglyrikk (2018)
Due og drone – roman (2019)
På æren løs – sakprosa, med Espen Søbye og Tore Rem (2020)


== Diskografi ==

Lars Klevstrand og Guttorm Guttormsen kvintett: Høysang (1978)
Henning Sommerro: Litt tå me (1981)
Nordahl Grieg Teatret: Riksvegen vestover (1981)
Lars Klevstrand: Frie hender (1981)
Vestlandsfanden: Vestlandsfanden (1982)
Vestlandsfanden: Vestlandsfanden III (1987)
Lars Klevstrand: Her (1987)
Anders Bru: Himmel og hav (1990)
Henning Sommerro & Trondheim Symfoniorkester: Vårsøg (1992)
Vestlandsfanden: God stund (1996)
Vestlandsfanden: Indre strøk (1996)
Vestlandsfanden: Ei god stund – Med tekster av Kjartan Fløgstad (1996)
Frode Barth: Cumulus (1997)
Karl Seglem og Reidar Skår: Tya – Frå Bor til Bytes (1997)
Vestlandsfanden: Plommer i Hardanger (1999)
Frelsesarmeen: Stolpesko (2002)
Håkon Paulsberg: Kong J (2006)
Vestlandsfanden: Livets glade plommer (2010)
Jørn Simen Øverli: Markaviser (2012)
Gabriel Fliflet: Valseria (2013)
Kirsten Bråten Berg: Tonesvarm – Kirsten Bråten Berg gjennom 35 år (2014)
Gabriel Fliflet: Sevje (2017)
Trondheim Jazzorkester og Skrap: Antropocen (2017)
Tom Roger Aadland: Sandharpesong (2018)


== Priser ==
Aschehougprisen 1975
Nordisk råds litteraturpris 1978, for Dalen Portland
Kritikerprisen 1980, for Fyr og flamme
Melsom-prisen 1981
Nynorsk litteraturpris 1983, for U3
Stavanger Aftenblads kulturpris 1984
Nynorsk litteraturpris 1986, for Det 7. klima
The Pegasus Prize for Literature (USA), 1989 for Dalen Portland/Dollar Road
Gyldendals legat 1991
Doblougprisen 1997
Brageprisen 1998, for Kron og mynt
Gyldendalprisen 1998
Edvard-prisen 2003 i klassen tekst til musikk for Slak line
Bernardo O'Higgins-ordenen, tildelt av Chiles regjering i 2004
Medalla centenaria Pablo Neruda, tildelt av Chiles regjering i 2004
Årets nynorskbrukar 2005
P2-lytternes romanpris 2006, for Grand Manila
Kritikerprisen 2006, for Grand Manila
Rogaland fylkeskommunes kulturpris 2007
Sauda kommunes ærespris 2008
Språkprisen for nynorsk sakprosa 2008
Brageprisen (Brages ærespris) 2008
Nynorsk litteraturpris 2009 for Grense Jakobselv


== Referanser ==


== Kilder ==
Presentasjon av Kjartan Fløgstad i Forfatterkatalogen på Forfattersentrums nettsider
Kjartan Fløgstad; Tore Rem; Espen Søbye (15. mars 2019). «Kunsten å fremføre beklagelser». Morgenbladet. Besøkt 22. august 2019. 


== Litteratur ==
Øystein Rottem: Kjartan Fløgstad. Eit forfattarhefte. Oslo, 1999
Torgeir Haugen (red.): Litterære skygger. Norsk fantastisk litteratur. Oslo, 1998
Agora nr. 4-2005: Kjartan Fløgstad.


== Eksterne lenker ==
(en) Kjartan Fløgstad på Internet Movie Database 
NRK: Lydfiler med Kjartan Fløgstad
Kjartan Fløgstad i NRK Forfatter
Digitaliserte bøker av Fløgstad og om Fløgstad hos Nasjonalbiblioteket
Kjartan Fløgstad snakker om Uruguay i reisepodkasten Globusrulett
Forfattersamtale med Fløgstad og Nore – lydopptak ved Bergen Offentlige Bibliotek 27. februar 2020
Artikler om og av Kjartan Fløgstad i Norart